Projektazonosító	Projekt megnevezése	Támogatást igénylő neve	Akciótervi nevesítés elszámolható közkiadás4 összege (Ft)	Projekt rövid bemutatása	Támogathatóság feltételei	
1.	KMOP-5.1.1/B-12-k-2012-0001	Budapest-Józsefváros, Magdolna-negyed program III.	Budapest Főváros VIII. kerület Józsefváros Önkormányzata	3 819 572 953	Az akcióterület megújítási programja szervesen kapcsolódik, épít az akcióterületen már lezajlott és már megkezdett városrehabilitációs tevékenységekhez és illeszkedik a kerület más városrészeiben zajló megújítási programokhoz. A lakófunkciót erősítő tevékenységek keretében sor kerül tisztán önkormányzati tulajdonban lévő bérházak, illetve vegyes tulajdonban lévő társasházi lakóépületek energiahatékony felújítására. A városi funkciót erősítő tevékenységek két jelentős zöldterület körül koncentrálódnak. Egyrészt sor kerül a Teleki László tér (a Népszínház utca és Fiumei út közötti zöldterület; a piac csatlakozó közterületek), és ehhez kapcsolódóan a Fiumei út és a Dobozi utca közötti zöldterület rehabilitációjára, valamint a Bauer S. utca Homok utca – Népszínház utca közötti szakaszának megújítására. Másrészt sor kerül a Kálvária tér északi és déli oldalának zöldterület rehabilitációjára. Kiegészítő közterületi beavatkozásként megvalósul a Magdolna utca Dobozi u. – Dankó u. közötti szakaszának felújítása és a térfigyelő kamerarendszer bővítésére, fejlesztésére. A társadalmi, közösségi, szociális és bűnmegelőzési alprogram keretében a tervezett beavatkozások a következő tevékenységcsoportok köré összpontosulnak: épület felújításhoz kapcsolódó programok, a helyi környezettudatosság elősegítése és a lakossági tájékoztatás, bűnmegelőzési programok, szociális programok, közösségfejlesztés és foglalkoztatást javító elemek.	Támogatási szerződés köthető csökkentett támogatással

A költségcsökkentés indoklása:
a)	A lakóépületek felújítása keretében nem támogatható a kaputelefon rendszer kiépítése és a vízgyűjtő puffertározók kialakítása, összesen bruttó 7 437 835 Ft értékben, így ennek levonása szükséges.
b)	A Projekt előkészítési költségein belül a “megvalósíthatósági tanulmányok” megnevezéssel rögzített, bruttó 13 080 001 Ft az alábbiak okán nem elszámolható:
i.)	“Megvalósíthatósági Tanulmányok - Pályázati kötelezettség. Az Akcióterületi Terv megalapozását biztosító háttértanulmányok, úgy mint költség-haszon elemzés, kihasználtsági terv, parkolási koncepció, igényfelmérés és kihasználtsági terv” elnevezésű tételek az akcióterületi terv részét képezik, önálló költségként való elszámolásuk nem indokolt;
ii.)	A parkolási koncepció megléte elvárás, azonban nem szerepel a Pályázati Útmutató C2.3. pontjában feltüntetett támogatható költségek között.
c)	A soft tevékenységek közül a T1/4. sz. (Vagyonkezelő munkatársainak üzemeltetési, valamint szociális és kommunikációs továbbképzése) tevékenység nem támogatható bruttó 4 783 040 Ft értékben;
d)	Az IVS felülvizsgálatra 2 000 000 Ft-ot tervez, ugyanakkor a benyújtott dokumentum alapján nem azonosítható a költséggel arányos többletmunka, továbbá a Felhívás C3.3 pontja és az Általános Útmutató alapján nem elszámolható költség;
e)	A bruttó 3 106 171 Ft költségű tervezési koordináció nem minősül támogatható tevékenységnek.

A támogatási szerződés megkötésének további feltételei:
a)	Át kell dolgozni a Projektjavaslat költségvetését a költségcsökkentésnek megfelelően.
b)	be kell nyújtani a Teleki tér 5. társasház építési tevékenységeinek engedély mentességről szóló tervezői nyilatkozatot.
c)	A Programalap keretében megvalósítani tervezett mini-projektek tartalmát úgy kell meghatározni, hogy azok elszámolhatók legyenek a soft tevékenységek között (szociális lakhatás technikai segítségnyújtás keretében beruházási jellegű tevékenység 11 528 000 Ft értékben soft keretében nem támogatható tevékenység).	
2.	KMOP-5.1.1/B-12-k-2012-0002	A Zsókavár utcai akcióterület III. ütemű fejlesztése	Budapest Főváros XV. Kerület Önkormányzata	1 687 705 918	A Zsókavár utcai akcióterület III. ütemében tervezett fejlesztések:
·	Spirál Szociális és Humán Központ létrehozása és kapcsolódó közterületek fejlesztése
·	Felújításra kerül a CBA Élelmiszer Áruház homlokzata, valamint kerékpártároló, díszburkolat, leülők, utcabútorok építése tervezett.
·	Az Újpalotai Családsegítő Szolgálat és Praktikus Életmód Iroda beköltöztetése a Humán Központba.
·	Pajtás önkiszolgáló szociális étkezde kialakítása melegítőkonyhával
·	Munkanélküli Fiatalok Tanácsadó Irodája (MUFTI): Teljes belső, és homlokzati átépítés, felújítás, új energetikai, épületgépészeti, erős- és gyengeáramú rendszerek kiépítése, ügyfélbarát belsőépítészeti kialakítás készül.
·	Fővárosi Szabó Ervin Könyvtár kerületi fiókkönyvtár fejlesztés
·	Önkiszolgáló Szociális Mosoda és ruhajavító kialakítása
·	Lakóház Közösségi Kert és Rendezvényudvar létrehozása
·	3 lakóépületek külső felújítása, energetikai korszerűsítése
·	Általános Iskola energetikai korszerűsítése, akadálymentesítése: külső homlokzati hőszigetelés, bejárati akadálymentesítés, belső vizesblokk részleges felújítása, részleges nyílászáró csere, játszóudvar és tornaterem felújítása, árnyékolók
·	Zöld- és közterületi rendezés: közút, parkoló és zöldterület felújítás és térfigyelő kamerarendszer installálása
·	“Soft” tevékenységek: Szociális jellegű, soft-típusú programok, imázsformáló beavatkozások, Programalap	Támogatási szerződés köthető csökkentett támogatással

A költségcsökkentés indoklása:
A meglévő IVS felülvizsgálatának díja nem elszámolható költség, valamint az ATT elkészítésének alapjául szolgáló dokumentum korábban már támogatásban részesült, ezért a dokumentumok elkészítésének költségére arányosan 3 810 000 Ft (3 000 000 Ft + áfa) elszámolható, így összesen 2 476 000 Ft (1 950 000 + áfa) költségcsökkentés javasolt.

A támogatási szerződés megkötésének további feltétele:
A Projektjavaslat költségvetésének átdolgozása szükséges, a költségcsökkentésnek megfelelően.	
3.	KMOP-5.1.1/B-12-k-2012-0003	Szociális városrehabilitáció Ferencvárosban, József Attila terv I. ütem	Budapest Főváros IX. kerület Ferencváros Önkormányzata	2 810 068 607	A projekt keretében felújításra kerülnek az önkormányzati lakóházak (3 épület). Ez magába foglalja a külső homlokzatok, lépcsőházak, függőfolyosók felújítását. Sor kerül hőszigetelésre, fűtéskorszerűsítésre, gépészeti rekonstrukcióra, egészséges szellőzés kialakítására a lakások komfortosítása és az energiahatékonyság javítása érdekében. Megújulnak a közterületek is: faltól – falig térkő burkolattal történő átépítésére kerül sor a Thaly Kálmán és Márton utca közötti szakaszon. Az utca rekonstrukciójának része a közvilágítás korszerűsítése, a légkábelek földbe helyezése, térfigyelő kamerarendszer kiépítése. Felújításra és bővítésre kerül a Gát u. 3. alatt József Attila szülőháza, itt található a róla elnevezett emlékhely. A Lenhossék utca 7-9. földszintjén lesz elhelyezve a tervezett Szociális és Közösségi Központ, a Ferencvárosi Szociális és Gyermekjóléti Intézmények igazgatósága intézményi keretei között, amely így biztosítja a családsegítés és komplex családgondozás központi irányítását és működtetését, programirodájának, valamint a szintén létrehozandó Tanácsadó Irodának is az elhelyezését. Itt lesz biztosítva a képzésekre és továbbképzésekre alkalmas tanácskozó terem és a szociális, karitatív munkához köthető raktározás is.
A szoft elemek keretében az alábbi programcsomagokat tervezi a projektgazda, ill. konzorciumi partnerei megvalósítani:
I. Szociális szolgáltatások (FESZGYI)
II. Foglalkoztatási szolgáltatások (FESZOFE Kft)
III. Oktatás-nevelés
IV. Közösségfejlesztés-közművelődés
A közvetett támogatást "mini pályázatok" kiírása révén az I., III. és IV. témakör keretében tervezi a projektgazda.	Támogatási szerződés köthető csökkentett támogatással

A költségcsökkentés indoklása:
a.	Projektdokumentáció kidolgozása (szakértői segítségnyújtás) nem támogatható. A tevékenység összege 7.800.000 Ft + ÁFA, vagyis bruttó 9.906.000 Ft, amely összeggel az összköltség és a támogatás csökkentése szükséges.
b.	Az IVS készítés költségének elszámolása nem elszámolható, mert korábban, a KMOP-2009-5.2.2/B kódszámú pályázati felhívás keretében támogatott projektben elszámolásra és kifizetésre került. Az IVS betervezett költsége 5.000.000 Ft + ÁFA, bruttó 6.250.000 Ft, amely összeggel az összköltség és a támogatás csökkentése szükséges.
c.	A Szociális felmérés elnevezésű tanulmány és annak aktualizálására tervezett költség támogatása nem elszámolható, mivel a projekt elbírálásához nem szükséges háttértanulmányról van szó. A Szociális felmérés és annak aktualizálására betervezett költség, 8.500.000 Ft + ÁFA, bruttó 10.637.000 Ft, amely összeggel az összköltség és a támogatás csökkentése szükséges.

A támogatási szerződés megkötésének további feltétele:
A Projektjavaslat költségvetésének átdolgozása szükséges, a költségcsökkentésnek megfelelően. 	
4.	KMOP-5.1.1/B-12-k-2012-0004	Csepel déli lakóközpont szociális célú rehabilitációja	Budapest XXI. Kerület Csepel Önkormányzata	1 356 059 455	A projekt keretében 5 db panelépület hőenergetikai célú korszerűsítése tervezett: teljes körű pótlólagos homlokzati hőszigetelés, homlokzati nyílászárók cseréje, lapos tető pótlólagos hőszigetelése, új csapadékvíz elleni szigetelés, bejárati előlépcsők és előtetők javítása, felújítása, liftek felújítása, csatorna és hidegvíz alapvezeték cseréje.
Új utcabútorokkal, ivókutakkal, kerékpártárolókkal és játszótéri játékokkal megújul a Szent Imre tér
Új, kereskedelmi funkciót betöltő pavilonsor kerül kialakításra vállalkozói üzemeltetéssel. A jelenleg részben kihasználatlan, az egykori II. Rákóczi Ferenc Általános Iskola irodaépületté történő átalakítása a Csepelen hiányos irodafunkcióra ad megoldást. Közösségi funkció keretében az egykori Rákóczi iskolában közösségi tér és játszóház kerül kialakítása.
A soft elemek keretében munkaerőpiaci beilleszkedést segítő programok (Budapest Esély Nonprofit Kft. közreműködésével), alternatív utcai mentorálás (együttműködés a szociális munkásokkal, gyermekjóléti szolgálattal, családsegítőkkel, az akcióterületen jelen lévő szakmai partnerekkel) kerülnek megszervezésre. Az egykori Rákóczi Iskola közösségi terében gyermek játszóház kerül kialakításra. A Karácsony Sándor Általános Iskola felzárkóztatási és tehetséggondozási programot indít, és a programalap kertében további közösségfejlesztő, szabadidős és kulturális programok kerülnek megrendezésre.	Támogatási szerződés köthető csökkentett támogatással

A költségcsökkentés indoklása:
a)	A gazdasági funkció keretében tervezett pavilonokat és az irodahelyiségeket megvalósító KKV-k a konzorciumi megállapodást nem írták alá (előzetes információk szerint nem is kívánják aláírni), így az általuk végzett tevékenységek nem támogathatók, ami összesen 164 359 659 Ft-os költségcsökkentést tesz indokolttá.
b)	A Zöldterületi infrastruktúra fejlesztése tevékenység építési költségéből bruttó 9 800 000 Ft nem került alátámasztásra, amely összeg levonása indokolt.
c)	A tervellenőr költségéből bruttó 211 500 Ft nem került alátámasztásra, amely összeg levonása indokolt költségcsökkentés keretében.
d)	A Budapesti Esély Nonprofit Kft. konzorciumi tag tevékenysége keretében tervezett bruttó 1 230 100 Ft-os telefon és irodaszer, 1 176 000 Ft-os útiköltség és az 540 000 Ft-os cafetéria nem elszámolható költség a projekt keretében, így összesen 2 946 100 Ft levonása indokolt.

A támogatási szerződés megkötésének további feltételei:
a)	Át kell dolgozni az ATT kockázatelemzését oly módon, hogy minden releváns tényező feltűntetésre kerüljön.
b)	Pontosítani kell a helyzetelemzést, ki kell térni a Rákóczi iskola bezárásának okára.
c)	be kell mutatni a tevékenységek pontos belső ütemezését.	
5.	KMOP-5.1.1/B-12-k-2012-0005	Híd a generációk között - A szigetszentmiklósi József Attila lakótelep szociális célú rehabilitációja	Szigetszentmiklós Város Önkormányzata	1 087 952 200	A projekt keretében felújításra kerül a területen található háztömbök egy része (6 db lakóépület külső felújítása), illetve a közterületek, közparkok komplex rehabilitációja is megvalósul. A parkokat nagyrészt az itt élő idős emberek használják pihenésre, sétálásra, valamint a területen élő kisgyermekes családok is az itt található játszótereket veszik igénybe, melyek szintén felújításra kerülnek. A projektterület által érintett részen a belső, kisforgalmú úthálózat is felújításra kerül, a járdaburkolatok babakocsi-barát felújításával együttesen.
A területen található közösségi intézmények felújítása is minden esetben ehhez a két célcsoporthoz kapcsolódik.  A fiatal generáció igényeit és életminőségét javítja a területen található általános iskola és Óvoda/bölcsőde/védőnői szolgálat épületének energiatakarékos felújítása, valamint az iskola udvarának sportcélú kialakítása. Az idősebb generáció igényeit, valamint a gazdag hagyományokkal rendelkező civil szervezeti életet pedig egyrészt a felújított épületek egykori légoltalmi pincéinek felújításával kialakított közösségi, (szervezeti, egyesületi) terek kialakításával, valamint a projektterület közepén található épület (jelenlegi funkciója: zeneiskola) komplex felújításával, belső tereinek átalakításával létrehozott Nyugdíjasok Háza révén oldja meg a projektgazda.
A projekt emellett kiegészül szoft elemekkel, melyek a következők: helyi kötődés erősítése, közösségfejlesztés, munkaerőpiaci segítség, környezettudatosság, foglalkoztatás, bűnmegelőzés, közlekedésbiztonság.	A támogatási szerződés megkötésének feltételei:

A költségcsökkentés indoklása:
a)	Nem határozható meg az alábbi alá nem támasztott költségtételek szakmai tartalma:
Jogi szolgáltatás bruttó 3 000 000 Ft;
Eszközbeszerzés bruttó 8 000 000 Ft;
Programalap költségeiből bruttó 547 500 Ft.

A támogatási szerződés megkötésének további feltételei:
a)	Át kell dolgozni a Projektjavaslat költségvetését a költségcsökkentésnek megfelelően.
b)	Ki kell egészíteni az ATT Pénzügyi elemzés fejezetét, valamint a költségtáblát a fenntartás bevételeinek és költségeinek, továbbá a közgazdasági hasznok bemutatásával, az Akcióterületi terv készítésére vonatkozó módszertani útmutatóban foglaltaknak megfelelően.
c)	A kiviteli tervekben kimutatást kell készíteni a beruházást megelőzően önerőből végzett felújítások felszámolásakor megmaradó használható anyagok (öntözőrendszer, térburkolatok, nyílászárók) felhasználásáról.
d)	Be kell nyújtani a tervezett építési tevékenységek építési engedélymentességére vonatkozó tervezői nyilatkozatot.
e)	Be kell nyújtani az épületek akadálymentesítésére, szórt azbeszt mentességére, valamint a közterületek esetében a felhívásban előírt kötelező Útügyi Előírásoknak való megfelelést igazoló tervezői nyilatkozatokat.
f)	Be kell nyújtani a 3649 hrsz-ú ingatlan vonatkozásában a rendezett tulajdonviszonyokat igazoló dokumentumokat.
g)	Be kell nyújtani a Kiemelt projekt felhívás C.7.3 pont szerinti szolgáltató iroda valamint a közmunka keretében történő foglalkoztatás projekt megvalósítása során történő vállalására vonatkozó nyilatkozatokat.
h)	Igazolni kell a légópincékben tervezett közösségi terek kialakítása esetén a megvalósító Önkormányzat tulajdonjogát a pincehelyiségekhez tartozó albetétek vonatkozásában.
i)	Be kell nyújtani a város teljes, a megvalósítás időszakára vonatkozó rendezvénynaptárát.
j)	Véglegesíteni kell a közvetett eljárásrend keretében tervezett programok szakmai tartalmát.
k)	A beruházás megkezdéséig meg kell szűntetni a jelenleg zeneiskolaként funkcionáló épületben, az általános iskola tanterem célú helyiséghasználatát.	
	Akciótervi nevesítésre javasolt összesen:	10 761 359 133	
	A KMOP-5.1.1/B-12 kiírás kerete közkiadás alapon:	7 510 000 000	
	A KMOP-5.1.1/B-12 kiírás megemelt kerete közkiadás alapon	10 761 359 133